Referat frå årsmøte i Vestafjeldske Redaktørforening, 2015.

Dato for møtet: 14,.mars, 2015

Stad: Scandic Strand Hotel, Bergen

Desse møtte: Jan Inge Fardal (Sogn Avis), Vigdis Holmås (NRK Hordaland), Gard Steiro (BT), Anders Nyland (BA), Elin Madsen (Hordaland), Kai Svellingen Flatekvål (Askøyværingen), Dag Hellesund (På Høyden / UiB) Øystein Hage og Nils Torsvik (FiskeribladetFiskaren)

**Sak 1.** Innkalling. Ingen merknader. Samrøyst godkjent.

**Sak 2.** Sakliste. Ingen merknader. Samrøyst godkjent.

**Sak 3.** Møteleiar og skrivar. Jan Inge Fardal vald som møteleiar og Nils Torsvik som skrivar.

**Sak 4.**. Orientering om Vestafjellstipendet.

Leiar  orienterte om at det i meldingsåret er oppretta eit mediestipend i regi av Vestafjelske. Stipendet er sett til 20.000 kroner og delt ut på arrangementet ”Gullparaplyen” i Bergen, same dag som årsmøtet er avvikla. Stipendet er tenkt som ei årleg tildeling til søkjarar frå media innafor Vestafjelske sitt område. Leiar sa seg nøgd med søknadane som var innkomne, men såg at fleire søkte enn berre tre, som hadde søkt i år. Årsmøtet peika på at eit slikt stipend særleg bør vekte støtte til mindre aviser, som ikkje har så store budsjett til å finansiere reiser og utviklingsprosjekt som større.

**Sak 5.** Årsmelding var sendt ut til medlemane og vart gjennomgått av leiar.

Årsmøtet stilte spørsmål ved om tida for årsmøtet er den rette, gjeve oppmøtet på årsmøtet. Leiar sa at tida var ei veging av ulike omsyn, der koplinga til BJ-arrangementet ”Gullparaplyen” veg tyngst. Årsmøtet føreslo å spørje medlemmene om kva tid som vil passe best.

Det vart også spurd om antall arrangement har vorte for stort, med Gullparaply og Hauststorm, i tillegg til Mediedagar i Bergen. Det vart peikt på at det nye mediesenteret i Bergen, som skal stå ferdig i 2017, kan opne for å samle medlemmene i eit samanslått arrangement av Gullparaply og Hauststorm, som årsmøtet kan knytast til, om det vert lagt til starten av året.

 Det var ingen merknader til årsmeldinga som vart godteke.

**Sak 6.** Rekneskapen for 2014 vart utdelt og lagt fram av kasserar Nils Torsvik. Det viser ein inngåande saldo på 97.010 kroner, og utgåande på 157.236  kroner.

Revisor Stabell leverte også i år ei tilråding om at rekneskapen skulle godkjennast, etter å ha påpeika ei ”noko meir” bruk av pengar på mat og drykk enn året før.

Rekneskapen vart deretter godteke.

**Sak 6.** Kasserar Nils Torsvik la fram eit forslag til budsjett for 2015 frå styret.

Styrets forslag til budsjett vart godteke av årsmøtet.

**Sak 7.** Valnemda hadde meldt forfall til årsmøtet og i deira plass la Elin Madsen fram nemdas innstilling til val.

Det vart attval med akklamasjon av leiar **Jan Inge Fardal (Sogn Avis)**, **Nils Torsvik (FiskeribladetFiskaren)** som kasserar, **Vigdis Holmaas (NRK Hordaland)** som medlem og **Anders Nyland (BA)** som varamedlem.

Valnemda vart attvald, med Erling Wåge (Fjordanes Tidende) som leiar og Magne Kydland (Sunnhordland) som medlem.

Christian  Fr. Stabell  får fortsetje som revisor.

Leiaren, Jan Inge Fardal, takka for tiltrua han vart vist som leiar.

Leiaren orienterte også om arbeidet med Hausstormen, der leiaren sit i programkomitéen, og til støtte som var gjeve til Gullparaplyen. Årsmøtet gav tilslutnad til at framtidige årsmøter bør vere knytt til Gullparaplyen.

Årsmøtet vart avslutta med deltaking i Gullparaplyen, på Logen i Bergen.

Før årsmøtet presenterte assisterande generalsekretær i Norsk redaktørforening, Reidun Kjelling Nybø,  NRs handlingsplan som  er ute på høyring.

Reidun ga vestafjellsredaktørane også ei kortversjon av ”Kræsjkurset” til NR, eit kurs om juridiske og etiske hugsereglar for desk og operative redaksjonelle leiarar.

Det var eit særs nyttig kurs med praktiske øvingar og «presseetikk på direkten», med gjennomgang av dei viktigaste reglane og «fellene», der deltakarane kom rimeleg godt frå det i teorien...

Bergen 14. mars, 2015

Nils Torsvik

skrivar